ગાંધીનગરમાં પકડાયેલા આ દીપડાના થાપા ઉપર ચોખાના દાણા જેટલી ચીપ લગાવવાનો વન વિભાગે નિર્ણય કરવામાં આવ્યો છે. આ ચીપના કારણે જો એક જ દીપડો ત્રીજીવાર પકડાયેલો જણાશે તો તેને ઝૂમાં મોકલી દેવામાં આવશે. ગાંધીનગરમાં ખાસ કરીને જ-માર્ગ અને છ-માર્ગ પર ગીચ ઝાડીઓ સાથે ઇન્દ્રોડા પાર્ક આવેલું હોવાથી રાજમાર્ગો ઉપર અનેકવાર નીલ ગાયો, હરણ, વાંદરા વગેરે જોવા મળે છે, પરંતુ સાબરકાંઠાના જંગલ વિસ્તારોમાંથી એક દિવસમાં ૩૦-૩૫ કિલોમીટર અંતર કાપતો આ દીપડો ગાંધીનગર સુધી આવી ગયો હશે તેવો અંદાજ છે.